b'\n_START_ARTICLE_\nKabul\n_START_PARAGRAPH_\nKabul (tudi K\xc3\xa4bool, Kbool) je glavno in najve\xc4\x8dje mesto Afganistana. \xc5\xa0tevilo prebivalcev ocenjujejo na dva do \xc5\xa1tiri milijone. Kabul je gospodarsko in kulturno sredi\xc5\xa1\xc4\x8de dr\xc5\xbeave._NEWLINE_Mesto le\xc5\xbei na pomembnem strate\xc5\xa1kem polo\xc5\xbeaju v ozki dolini reke Kabul visoko v gorah pred prelazom Kiber. Kabul je s severom dr\xc5\xbeave in naprej s Tad\xc5\xbeikistanom povezan s 3.878 m dolgim predorom Salang pod gorovjem Hinduku\xc5\xa1, zgrajenim leta 1964 s sovjetsko finan\xc4\x8dno in tehni\xc4\x8dno pomo\xc4\x8djo. Predor je nadomestil pot \xc4\x8dez prelaz Kotal-e Salang (3.878 m) in skraj\xc5\xa1al \xc4\x8das potovanja na sever dr\xc5\xbeave s treh dni na vsega nekaj ur. Glavne gospodarske panoge so izdelava oro\xc5\xbeja, pohi\xc5\xa1tva in sladkorja iz sladkorne pese, \xc4\x8deprav je dolgotrajno vojno stanje od leta 1979 omejilo njegovo gospodarsko storilnost. Kabul ostaja eno od najbolj miniranih mest na svetu.'